### Beslutningstema

På foranledning af Klima-, Vækst- og Udviklingsudvalget har forvaltningen udarbejdet en evaluering af landdistriktsområdet, hvori indgår en høring hos Lokalrådene om deres oplevelse.

Evalueringen præsenteres i dette punkt, med mulighed for at udvalget kan komme med anbefalinger til arbejdet i fremtiden.

### Sagsfremstilling

Der er udarbejdet en evaluering af kommunens landdistriktsarbejde i valgperioden 2022–2025 med henblik på at skabe grundlag for refleksion og videreudvikling af indsatsen i den kommende periode. Evalueringen er baseret på en spørgeskemaundersøgelse, der er gennemført i november 2025, samt på forvaltningens erfaringer med organisering, ansøgninger til puljer og udvalgets retningslinjer.

Bilagene indeholder:

1. Forvaltningens evaluering med politisk kontekst og hovedkonklusioner, herunder en sammenligning af organiseringen i valgperioderne 2018–2021 og 2022–2025, inkl. styrker og svagheder. (Under udarbejdelse)
2. Overblik over aktivitetsniveauet i kommunens lokalområder.
3. Survey til lokalrådene (resultater tilgår senere).

Evalueringen bygger på både kvantitative og kvalitative data og skal danne grundlag for anbefalinger til den kommende valgperiode.

### Indstilling Fagchefen for Klima, Plan og Udvikling indstiller,

at udvalget tager evalueringen til efterretning og drøfter anbefalingerne med henblik på at give input til den fremtidige organisering og indsats for landdistrikterne i kommende valgperiode.

### Beslutning

Orienteringen taget til efterretning.

Anbefalinger videresendes til Arbejdsmarkeds- og Landdistriktsudvalget.